Президент Украина туралы не деді?
"Президент Украина туралы не деді?" | "https://abai.kz/post/170203"
TITLE: Президент Украина туралы не деді?
URL: https://abai.kz/post/170203
META: "Президент Украина туралы не деді?" | "https://abai.kz/post/170203"
DATE: 20.06.2023
AUTHOR(s): Abai.kz
TOTAL WORDS: 131
TEXT: Қасым-Жомарт Тоқаев Украинадағы жағдайға қатысты Қазақстанның ұстанымын тағы да айқындады, деп хабарлады Ақорда. «Мен бұл күрделі мәселеге қатысты ұстанымымызды айқындадым. Біріншіден, біз БҰҰ жарғысын қатаң сақтауымыз керек. Әрине, Біріккен Ұлттар Ұйымын әлемде теңдесі жоқ әрі әмбебап ұйым ретінде қолдауға тиіспіз. Екіншіден, біз Қытайдың, сондай-ақ басқа да мемлекеттердің барлық бейбіт бастамасын қолдауымыз қажет. Сондықтан жақын арада Украинадағы қарулы қақтығыс тоқтайды деп үміттенеміз. Содан кейін әлемнің осы бөлігінде берік бейбіт өмір орнайтыны туралы сөз қозғай аламыз. Қазақстанға келетін болсақ, біз осы мақсатқа қол жеткізуге өз үлесімізді қосуға дайынбыз. Сонымен қатар біз – Ресеймен стратегиялық серіктеспіз және бірнеше ұйымның мүшесі екенімізді атап өткен жөн. Сондықтан біздің мақсатымыз – екіжақты және халықаралық ұйымдар аясында өзара ынтымақтастығымызды нығайту үшін Ресеймен тығыз байланысты сақтау», - деді Мемлекет басшысы Германия Президентімен кездесуден кейінгі БАҚ өкілдеріне арналған брифингіде. Abai.kz
